जयपुर। राजस्थान प्रदेश कांग्रेस अध्यक्ष सचिन पायलट ने मुख्यमंत्री वसुंधरा राजे से अनुरोध किया है कि उत्तर प्रदेश और महाराष्ट्र की तर्ज पर वह भी प्रदेश के किसानों का कर्ज तुरंत माफ कर दें। पायलट ने सोमवार को पार्टी प्रदेश मुख्यालय में राष्ट्रीय प्रवक्ता रणदीप सिंह सुरजेवाला की मौजूदगी में संवाददाताओं से बातचीत में कहा कि मुख्यमंत्री प्रदेश के किसानों का कर्ज माफ करने के लिए अगले विधानसभा चुनावों का इंतजार कर रही हैं।